Nemanja Šarović
<s>Nemanja Šarović (28. decembar 1974. u Beogradu) je srpski političar i bivši zamenik predsednika Srpske radikalne stranke.</s>

<s>Biografija 
Nemanja Šarović je rođen 1974. godine u Beogradu od oca Blaža i majke Vere (devojačko Đurić).</s><s>Poreklom su iz Hercegovine.</s>

<s>Završio je Prvu beogradsku gimnaziju i diplomirao na Pravnom fakultetu u Beogradu.</s>

<s>Tokom 2004. godine izabran je za člana Predsedničkog kolegijuma i Centralne otadžbinske uprave Srpske radikalne stranke.</s>

<s>Bio je predsednik Gradskog odbora Srpske radikalne stranke u Beogradu od 2004. godine, i šef odborničke grupe u lokalnom parlamentu od 2008. godine.</s>

<s>U periodu od 2007-2008. godine bio je narodni poslanik u Narodnoj Skupštini Republike Srbije izabran na listi Srpska radikalna stranka – Dr Vojislav Šešelj.</s>

<s>Zanimljivosti 
Pre bavljenja politikom radio je u jednoj poznatoj beogradskoj advokatskoj kancelariji, i tri godine u Prvom opštinskom sudu.</s>

<s>Da je SRS preuzela vlast u Beogradu nakon izbora 2008. godine, Nemanja Šarović bi bio izabran za gradskog menadžera, jer je tako bilo predviđeno koalicionim sporazumom između SRS–DSS-SPS.</s>

<s>Bio je kandidat za generalnog sekretara SRS nakon odlaska Aleksandra Vučića sa te funkcije, ali on nije izabran na to mesto već Elena Božić-Talijan.</s>

<s>Nemanja Šarović je pominjan u medijima 2005. godine, kako je u Skupštini naplaćivao putne troškove za putovanje u Vranje, gde je i formalno stanovao, a pre toga je živeo u Beogradu, kao i tokom predizborne kampanje kada je u januaru 2008. godine povređen od strane nepoznate osobe, ispred restorana „MekDonalds“, udarcima kroz prozor automobila .</s><s>Svedočio je tada da ga je udarila demokratska pesnica, jer je srpski patriota.</s>

<s>Spadao je u modernističku i reformsku struju unutar Srpske radikalne stranke, dok je pre rascepa važio za pripadnika tvrdog pročetničkog šešeljevskog jezgra.</s><s>Nakon što je nekoliko godina unutar stranke iznosio primedbe na rad i funkcionisanje stranke i nije bilo razumevanja za njegove kritike, napustio je stranku u julu 2020.</s>

<s>Bio je oženjen 24. septembra 2011. narodnom poslanicom Aleksandrom Ilić iz Nove Srbije.</s>

<s>Izvori</s>

<s>Vidi još 
 Srpska radikalna stranka</s>

<s>Spoljašnje veze</s>

<s>Nemanja Šarović, na sajtu Narodne skupštine Republike Srbije
 Zvanična internet prezentacija Srpske radikalne stranke 
 Zvanična interenet prezetacija SRS Antiglobalizam
 Zvanična interenet prezentacija Vojislava Šešelja</s>

<s>Srpski političari
Biografije, Beograd
Srpska radikalna stranka</s>

